**Centralizator observații pentru documentele întocmite pentru implementarea prevederilor** **Ordinului ANRE nr. 160/2019:**

**Convenție de participare la Piaţa centralizată pentru energia electrică din surse regenerabile susținută prin certificate verzi (PCE-ESRE-CV)**

|  |  |  |  |  |
| --- | --- | --- | --- | --- |
| Art. | **Text de referință** | **Observații/propuneri** | **Clarificări OPCOM** | **Text final** |
| Art. 3.13 | Să achite facturile aferente, transmise de „OPCOM” SA, pentru contravaloarea componentei de realizare a tranzacțiilor aplicată cantităților de energie electrică și CV aferente tranzacționate pe PCE-ESRE-CV (inclusiv contravaloarea aferentă TVA, dacă este aplicabil) și pentru contravaloarea componentei de administrare a Pieței centralizate pentru energia electrică din surse regenerabile susținută prin certificate verzi (inclusiv contravaloarea aferentă TVA, dacă este aplicabil), în conformitate cu prevederile Procedurii privind modalitatea și termenele de plată a tarifului reglementat practicat de operatorul pieței de energie electrică. În cazul înregistrării participantului desemnat de o entitate agregată de producători de energie electrică pe bază de surse regenerabile, aplicarea componentei de administrare a tarifului practicat de OPCCB se face la puterea instalată rezultată pentru entitatea agregată; | **AFEER:**  propunem completarea pct. 3.13. astfel:  3.13. Să achite facturile aferente, transmise de „OPCOM” SA, pentru contravaloarea componentei de realizare a tranzacțiilor aplicată cantităților de energie electrică și CV aferente tranzacționate pe PCE-ESRE-CV (inclusiv contravaloarea aferentă TVA, dacă este aplicabil) și pentru contravaloarea componentei de administrare a Pieței centralizate pentru energia electrică din surse regenerabile susținută prin certificate verzi (inclusiv contravaloarea aferentă TVA, dacă este aplicabil), în conformitate cu prevederile Procedurii privind modalitatea și termenele de plată a tarifului reglementat practicat de operatorul pieței de energie electrică. În cazul înregistrării participantului desemnat de o entitate agregată de producători de energie electrică pe bază desurse regenerabile, aplicarea componentei de administrare a tarifului practicat de OPCCB se face la puterea instalată rezultată pentru entitatea agregată, **iar fiecare producător din entitatea agregată nu va mai achita individual componenta de administare a tarifului practicat de OPCCB.**  **Motivație:** pentru entitatea agregata, componenta de administrare a PCE-ESRE-CV practicat de OPECV nu ar trebui aplicată corespunzător puterii sale instalate intrucat fiecare membru al entitatii plateste aceasta componenta individual, anterior inregistrarii entitatii agregate pe PCE-ESRE-CV în cazul în care era înregistrat individual; pentru a nu aduce atingere prevederilor art. 9, alin. (2) din regulament,propunem respectiva completarea. | Conform „Metodologiei de stabilire a tarifului reglementat practicat de operatorul pieței de energie electrică” (Ordin ANRE nr. 67/04.09.2013, cu modificările ulterioare), art. 15 b), componenta de administrare a piețelor centralizate Tadmin [lei/participant/an], este „aplicată anual fiecărui participant la piețele centralizate, pentru fiecare piață centralizată la care este înscris” , iar Regulamentul aprobat prin ordinul 160/10.07.2019 nu indică o derogare de la prevederea menționată.  Opinăm că decizia unui operator economic de a se înregistra atât în nume propriu cât și ca participant desemnat de o entitate agregată comportă o analiză ce excedă aspectele referitoare la contravaloarea componentei de administrare a piețelor centralizate.  Mai mult, propunerea contravine prevederilor Art. 9 – (1) și (3) din Regulamentul menționat. | Propunem menținerea textului din documentul de discuție. |